11 POLELO YA BOTSHELO JWA ME 11 ko dithabeng go ne go sena le e leng kereke ya Khatholiki. Jalo ba ne ba tla ka ko banning ba pele, bo Branham ba le babedi ne ba tla moo, mme go tswa moo go ne ga khumpologa kokomana yotlhe ya bo Branham; ke losika lwa lelwapa le. 48 Mme ka nako eo o ne a bula Erile ba bula letlhabaphefo lena mme Lesedi lena la bo le ema foo, ba ne ba sa itse se ba ka se dirang. Ntate o ne a itheketse (go buile Mama) para e ntšha ya dioborolo ka ntlha ya tiragalo ena. O ne a eme ka ma mabogo a gagwe a le mo khibanyaneng ya dioboorolo tse di kgologolo, jaaka badira dikgonngeng le barema dikota ba ne ba tlwaetse mo metlheng eo. Mme le ne la ba tshosa. 49 Sentle, morago ke sena go nna bogolo jwa malatsi a le lesome, kgotsa sengwe, ba ne ba nkisa ko kerekeng e nnye ya Baptisti e e bitswang Puso ya Oposamo, kereke ya Baptisti ya Puso ya Oposamo. Moo ke leina ruri. Go ne go na le moreri wa bodikologo, moreri wa segologolo wa Mobaptisti o ne a feta foo gangwefela mo dikgweding dingwe le dingwe tse pedi. Mo Batho ba ne ba nna le tirelonyana ga mmogo, ba ne ba ya go opela dipina dingwe, fela ba ne ba na le thero gantsintsi jalo ka mopagami yona wa bodikologo. Ba ne ba mo duela ngwaga nngwe le nngwe ka kgetsi ya maphutshe le dilo tse mmalwa tse di jalo, lo a itse, tse batho ba neng ba di kokoanya gore ba di abe. Mme moreri wa kgale o ne a tla, mme foo o ne a nthapelela ke le mosimanyana. Leo e ne e le loeto lwa me lwa ntlha go ya kerekeng. 50 Fa dingwageng tse e ka nnang sengwe go fetanyana dingwaga tse pedi, pono ya ntlha e ne ya diragala. 51 Sentle, ba ne ba boletse go dikologa dithaba foo gore Lesedi lena le ne le tsile. Jalo ba ne ba leka go le tlhaloganya. Bangwe ba bone ba ne ba re e tshwanetse ya bo e ne le lesedi la letsatsi le dirile moriti fa seiponeng mo ntlong. Fela go ne go sena seipone teng foo. Mme letsatsi le ne le sa tlhaba, jalo go ne go le maphakela thata, ka nako ya botlhano. Mme ka nako eo, ao, bone ba ne ba Le feta fela. Mme erile ke le e ka nna ke itlhoma go nna gaufi le dingwaga tse tharo 52 Jaanong, ke tshwanetse ke tshepefale. Go na le dilo fano tse ke sa rateng go di bua, ebile ke eletsa nka bo ke di tila mme ke sa tshwanele go di bua. Fela le fa go ntse jalo, go bua boammaaruri, o tshwanetse go bua boammaaruri fa go le mo go wena kgotsa batho ba gago. Tshepafala ka ga gone, mme ka ntlha eo go tlhola go tshwana. 53 Ntate o ne a le kgakala thata go nneng motho wa bodumedi. O ne a le jaaka go tlwaetswe mosimane wa dithabeng yo neng a a nwa ka kgapetsakgapetsa, nako tsotlhe. Mme o ne a tsene mo mathateng mangwe mo ntweng, mme go ne go nnile banna ba le babedi kgotsa bararo ba ba neng ba batlile go bolawa fa ba ne ba lwa, ba fula, ebile ba segana ka dithipa, ko mohuteng mongwe wa